Bonifác VI.

Bonifác VI. (??, Rím - 19. apríla 896) bol pápežom od 4. apríla 896 až do svojej smrti. Jeho pontifikát sa zapísal do dejín, ako jeden z najkratších (druhý po Urbanovi VII.). Vládol iba 15 dní.

Smrťou Formóza sa začalo smutné obdobie v dejinách pápežstva, zvané temné storočie , saecelum obscurum. V Ríme sa schyľovalo ku revolúcií. Toskánsko a Spoleto súperili o vplyv nad pápežstvom. Spoletská kráľovná Agiltruda ako prvá žena v dejinách zasiahla a po Formózovej smrti dosadila spolu s ľudom istého Bonifáca, ktorý bol pred tým z rôznych príčin zosadený z duchovného úradu, najprv z poddiakona, potom z kňazského. Počas revolúcie sa však stal pápežom. Po 15 dňoch vlády zomrel. Nebýva započítavaný medzi zákonnými pápežmi.

Referencie 
ALBERTI, P.: Dějiny papežů. Přerov: 1934, s. 165.

Iné projekty 

Úmrtia v 896
Talianski pápeži